മണ്ണാറശാലയില് കാവില് പൂജകള്ക്ക് തുടക്കമായി ഹരിപ്പാട്: മണ്ണാറശാല നാഗരാജ ക്ഷേത്രത്തിലെ ആയില്യം ഉത്സവത്തിന് മുന്നോടിയായി അനുബന്ധ കാവുകളിലെ പൂജകള് തുടങ്ങി. പ്രതിഷ്ഠക്കാവ് എന്ന് വിളിക്കപ്പെടുന്ന നാഗയക്ഷിക്കാവിലാണ് ആചാരപ്രകാരമുള്ള കാവില് പൂജകളുടെ ആരംഭം. കാവു മാറ്റത്തിലൂടെ അന്യദിക്കുകളില് നിന്ന് അവിടങ്ങളിലെ സര്പ്പ ചൈതന്യങ്ങളെ മണ്ണാറശാലയില് പ്രതിഷ്ഠിക്കപ്പെടുന്നത് ഈ കാവിലാണ്. 28 ന് പുണര്തം നാളില് ആലക്കോട്ടു കാവിലും എരിങ്ങാടപ്പള്ളിക്കാവിലും നടക്കുന്ന പൂജകളോടെയാണ് ചടങ്ങ് പൂര്ത്തിയാകുന്നത്. ആചാരാനുഷ്ഠാനങ്ങള് പാലിച്ച് 30 നാണ് ഈ വര്ഷത്തെ മണ്ണാറശാല ആയില്യം. കോവിഡ് മാനദണ്ഡങ്ങള് പാലിച്ച് ജില്ലാ ഭരണകൂടത്തിന്റെ മാര്ഗനിര്ദേശങ്ങള് അനുസരിച്ച് നിയന്ത്രിതമായ രീതിയിലായിരിക്കും ഭക്തര്ക്ക് ക്ഷേത്രത്തിലേക്ക് പ്രവേശനം നല്കുന്നത്.